钦定古今图书集成/明伦汇编/闺媛典/第366卷 > 《上山采蘼芜》明·刘基
## 钦定古今图书集成/明伦汇编/闺媛典/第366卷 > 《上山采蘼芜》明·刘基

上山采蘼芜，山峻路迢递。下山逢故夫，悲风生罗袂。
忆昔结发时，愿得终百年。变故不可期，中道相弃捐。
莲实生水中，石榴生路侧。未尝挂齿牙，中心岂能识。
上山采蘼芜，罗袖生芳菲。因君赠新人，莫遣秋霜霏。
落叶辞故枝，不寄别条上。白日无回光，谁能不惆怅。